Vijayawada

Ing Vijayawada () (విజయవాడ), a ausan da muring Bezawada, ing katlung pekamaragul a lakanbalen o ciudad king Andhra Pradesh, India. tiu king pampang ning Ilug Krishna, at padurutan de ring Talimunduk a Indrakiladri (Indrakiladri Hills) king albugan ampo ing Ilug Budameru king pangulu. Ing Vijayawada mangabaldugan yang "The Place of Victory" (Ing Lugal ning Tagumpe). Uling kasebian yang manimunang sentru ning kalakal, mibansagan yang “The Business Capital of Andhra Pradesh”. Atiu king ruta ning tren a Madras-Howrah ampong Madras-Delhi Railway, at pekamaragul yang salapungan dalan tren (railway junction) ning labuad a South Central Railway (Mauli Kalibudtang Rilis). Kayabe ya ing lakanbalen king Krishna (Distritu), manga 275km ibat king tungku/capitoliu ning estadu, ing Hyderabad .  

Sentru ne ning culturang Andhra ing Vijayawada, at sentru ya muring panrelihiun. Kanitang minuna, sinakup d reng  Chalukyas of Kalyan ing lugal a iti. Minta ya murin king lugal a iti ing pikabaluan a Isic a i Xuanzang (Hsuan-tsang) kanitang 639 AD, aniang pekamasikan ya ing Budismu king labuad a iti. 

Aniang panaun ning pamaniakup ning Britania (British Raj), masikan ing pamandagul ning lakanbalen. Uli ning pangayari ning Prakasam Barrage aniang 1959, ampo ing teteng tren king Ilug Krishna, lakuas meragul ing pundasiun ning kayang agricultura ampong negosiu. Ing istasiun nang tren ning Vijayawada ing metung kareng dakal dili gagamit king India. Mataba la gabun deng labuad a makapadurut king lakanbalen, at kukua lang paranum king ilug Krishna.  

 Dalerayan 

 Suglung palual 
 Vijayawada Municipal Corporation website 
 Photos of Vijayawada 
 Vijayawada News, Classifieds and Real Estate 

Category:Vijayawada
Category:Tourism in Andhra Pradesh
Category:Krishna district
Category:Cities and towns in Krishna district
Category:Mandals in Krishna district
Category:Railway stations in Krishna district
Category:Vijayawada railway division
Category:Divisions of Indian Railways
Category:South Central Railway Zone